11-17 august: mesinädalate reis põhja. Seltskonnas kolm eestlast ehk Triin, Kukats ja mina, pluss Steve ja Erwin põrutasime alustuseks 600 km üles Cairnsi. Järgmisel ööl ööbisime Cape Tribultonis, ühes maailma omapäraseimas paigas, kus metsik vihmamets kohtub ookeaniga. Õhtul, kohe telkimispaiga kõrval rannas jalutas mööda üks meetrine  lind, lennuvõimetu suleline kaasuar. Veidi kalkuni nägu ja peaaegu sama suur kui jaanalind. Igaks juhuks katsuma ei tõtta, kuigi rahulikust ringiloovimisest oli aimata, et lind on harjunud süüa saama.